text: Billigere færgebilletter til ø-kommuner, lover minister
  30 september 2015 kl. 10.49
  Indenrigsministeren lover, at der vil blive afsat penge til at sænke taksterne for færgetransport til ø-kommunerne.
  På trods af at trafikal ligestilling for ø-kommunerne ikke nævnes med ét ord i finanslovsforslaget, så er der hjælp på vej til udkantskommunerne. Det skriver DR Bornholm.
  Indenrigsminister Karen Ellemann siger til DR P4 Bornholm, at der er sat 150 millioner kroner af til en vækstpakke, som skal gavne væksten i hele landet. I pakken er der sat penge af til en sænkelse af taksterne for passagertransport til ø-kommunerne.
  Skal de danske øer have trafikal ligestilling, hvor en kilometer sejlet med færge koster det samme som en kilometer kørt med bil - vurderes det at ville koste 133 millioner kroner.
  